Belitung
Store norske leksikon,Geografi,Verdens geografi,Asia,Indonesias geografi
Belitung er en øy i Indonesia, mellom Sumatra og Borneo. Øya har et areal 4833 kvadratkilometer og har 309 097 innbyggere (2020). På Belitung er det en stor kinesisk koloni. Den største byen på øya er Tanjun Pandan med 103 82 innbyggere (2020).
I likhet med naboøya i vest, Bangka, har Belitung rike tinngruver, som har vært i drift siden 1851. Jordbruket omfatter dyrking av blant annet pepper og kokospalme. Historie Øya lå under sultanatet Palembang og ble i 1812 overdratt til Storbritannia. Belitung ble nederlandsk fra 1824, og en del av det selvstendige Indonesia fra 1949. Les mer i Store norske leksikon Indonesias geografi Indonesia Bangka Indonesias historie Indonesias befolkning Økonomi og næringsliv i Indonesia